VILNIAUS RAJONO SAVIVALDYBĖS TARYBA

SPRENDIMAS

DĖL SOCIALINĖS PARAMOS MOKINIAMS ORGANIZAVIMO

IR TEIKIMO TVARKOS APRAŠO PATVIRTINIMO

2014 m. rugpjūčio 29 d. Nr. T3-301

Vilnius

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir 7 straipsnio 8 dalimi, Lietuvos Respublikos socialinės paramos mokiniams įstatymo 14 straipsnio 1 dalies 2 punktu, 2 dalimi bei remdamasi Lietuvos Respublikos Vyriausybės 2009 m. gruodžio 23 d. nutarimu Nr. 1770 patvirtintu Mokinių nemokamo maitinimo mokyklose tvarkos aprašu, Vilniaus rajono savivaldybės taryba nusprendžia:

1. Patvirtinti Socialinės paramos mokiniams organizavimo ir teikimo tvarkos aprašą (pridedama).

2. Pripažinti netekusiais galios Vilniaus rajono savivaldybės tarybos sprendimus: 2010 m. vasario 19 d. sprendimą Nr. T3-26 „Dėl socialinės paramos mokiniams organizavimo ir teikimo tvarkos aprašo patvirtinimo“ ir 2006 m. lapkričio 24 d. sprendimą Nr. T3-278 „Dėl 2004 m. gruodžio 28 d. sprendimo Nr. T3-396 „Dėl moksleivių nemokamo maitinimo organizavimo bendrojo lavinimo mokyklose“ dalinio pakeitimo“.

3. Skelbti šį sprendimą Teisės aktų registre ir Vilniaus rajono savivaldybės tinklalapyje.

Savivaldybės merė	Marija Rekst